Primarul din Sîngeorz Băi, dosar penal după ce a publicat un clip în care își umilea fiica dezbrăcată.
Poliţiştii din judeţul Bistriţa-Năsăud fac cercetări in rem pentru rele tratamente aplicate minorului. Primarului din Sângeorz Băi şi-ar fi umilit fiica în vârstă de 14 ani, acuză oamenii legii.
IPJ Bistriţa-Năsăud anunţă că, în urma verificărilor efectuate de către poliţişti, a fost întocmit un dosar de cercetare penală pentru rele tratamente aplicate minorului, sub supravegherea Parchetului de pe lângă Judecătoria Bistriţa.Acesta vizează cazul primarului din Sângeorz Băi, Traian Ogâgău, care şi-ar fi pus fiica în vârstă de 14 ani să stea dezbrăcată cu mâinile la perete şi să îşi ceară scuze pentru că nu este ascultătoare.Premierul Ludovic Orban a declarat, referitor la acest caz, că este categoric împotriva oricărui comportament agresiv, cu atât mai mult faţă de un minor şi cu atât mai mult faţă de un copil."Dezavuez un astfel de comportament. Nu-l mai prezentaţi. A fost primar liberal. El nu candidează din partea PNL. În mod evident, e un comportament total împotriva oricărei norme legale şi de bun simţ", a spus Orban.